

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA VLADISLAVCI**

**OPĆINSKO VIJEĆE**

Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćeni tekst, 8/20 i 2/21), članka 2. stavka 2. Odluke o suglasnosti na provedbu ulaganja na području Općine Vladislavci u 2021. godini („Službeni glasnik“ Općine Vladislavci br. 12/20 i 3/21) i članka 22. Pravilnika o provedbi postupaka jednostavne nabave („Službeni glasnik“ Općine Vladislavci br. 9/20 ) u postupku nabave robe, Izgradnja i opremanje dječjeg igrališta u Vladislavcima, N-6/21, procijenjene vrijednosti nabave u iznosu od 156.000,00 kn bez PDV-a, Općinsko vijeće Općine Vladislavci na svojoj 35. sjednici, održanoj dana 30. ožujka 2021. godine, donosi

**ODLUKU O ODABIRU**

**u postupku jednostavne nabave br. N-6/21**

**Članak 1.**

Kao najpovoljnija ponuda u postupku nabave robe – Izgradnja i opremanje dječjeg igrališta u Vladislavcima, broj jednostavne nabave : N-6/21, odabrana je ponuda ponuditelja: **Vojtek oprema d.o.o. Beli Manastir, J. Antala 9a, O.I.B. 82877321185, sa cijenom ponude od 121.260,00 kuna (bez troškova PDV-a), odnosno ukupnom cijenom ponude od 151.575,00 kuna (s troškovima PDV-a).**

Razlog odabira: najniža cijena.

Broj zaprimljenih ponuda i nazivi ponuditelja: 1. Vojtek oprema d.o.o. Beli Manastir, J. Antala 9a, Beli Manastir

**Članak 2.**

Ovlašćuje se općinski načelnik za sklapanje ugovora s odabranim ponuditeljem, za izvršenje isplate sukladno potpisanom ugovoru o jednostavnoj nabavi kao i za poduzimanje svih ostalih radnji vezano uz izvršenje ugovora.

**Članak 3.**

Odluka o odabiru zajedno s preslikom Zapisnika o otvaranju, pregledu i ocjeni ponuda dostavlja se bez odgode svim ponuditeljima na dokaziv način

**Članak 4.**

Ova Odluka stupa na snagu danom donošenja, i objavit će se u „Službenom glasniku Općine Vladislavci.

KLASA: 406-01/21-05/06

UR.BROJ: 2158/07-0-21-7

Vladislavci, 30. ožujka 2021.

**Predsjednik**

**Općinskog vijeća**

Krunoslav Morović, v. r.